
Ehitusloa andmine (Jalgratta tee 8 // Jalgratta tee L2 // Suur-Äkke // Väike-Äkke // Äkke // Äkkeküla tee 8) 
1. ASJAOLUD JA MENETLUSE KÄIK
05.11.2019.a. Narva Linnavalitsuse korralduse vastuvõtmiseks laekus Jalgratta tee 8 // Jalgratta tee L2 // Suur-Äkke // Väike-Äkke // Äkke // Äkkeküla tee 8, Narva linn,  kinnistutele olemasoleva matka- ja terviseraja   laudkattega ümberehitamiseks ja uue ajutise killustikkattega terviseraja lõigu rajamiseks ehitusloa taotlus koos ehitusprojektiga (töö nr 594-2019, projekteerija Narva Ehitusprojekt OÜ). 
05.11.2019 ehitisregistri  keskkonnas on genereeritud ehitusloa eelnõu nr 1911271/24980, menetluse nr 192305 ning suunatud Arhitektuuri- ja Linnaplaneerimise Ametile kooskõlastamiseks ning arvamuste avaldamiseks.

28.11.2019 kõik kaasatud isikud kooskõlastasid ehitusloa eelnõu.
Arhitektuuri- ja Linnaplaneerimise Amet kooskõlastas tingimisi märkusega: „Vastavalt projekteerija kinnitusele: „Projekteeritav uus lõik on ajutine, jääb killustikkattega vastavalt tellija soovile“, uus killustikkattega tee on ajutine. Nõus ajutise ehitusloa väljastamisega antud lõigule“.
Ehitusseadustiku § 3 lg 4 kohaselt ajutine ehitis on lühemaks kui viieaastaseks kasutamiseks mõeldud ehitis, mis lammutatakse selle ajavahemiku möödumisel.
Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta. 

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
3. OTSUS
3.1. Anda ehitusluba Jalgratta tee 8 // Jalgratta tee L2 // Suur-Äkke // Väike-Äkke // Äkke // Äkkeküla tee 8, Narva linn,  kinnistutele olemasoleva matka- ja terviseraja laudkattega    ümberehitamiseks ja uue ajutise killustikkattega terviseraja lõigu rajamiseks  vastavalt ehitusprojektile (töö nr 22-19, projekteerija Lolita Zastrožinova).  
3.2. Jätta algatamata Jalgratta tee 8 // Jalgratta tee L2 // Suur-Äkke // Väike-Äkke // Äkke //Äkkeküla tee 8, Narva linn,  kinnistutele matka- ja terviseraja  ümberehitamise ja rajamise keskkonnamõju hindamist.
3.3. Sihtasutusel Narva Linna Arendus arvestada  käesoleva korralduse punktis 1 esitatud Arhitektuuri- ja Planeerimise Ameti poolt kõrvaltingimus. 
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

